b'\n_START_ARTICLE_\nMitri\xc5\xabn\xc5\xb3 dvaras\n_START_SECTION_\nIstorija\n_START_PARAGRAPH_\n\xc5\xa0iaurin\xc4\x97je dalyje i\xc5\xa1lik\xc4\x99 1886 m. statyt\xc5\xb3 romantizmo stiliaus dvaro r\xc5\xabm\xc5\xb3 griuv\xc4\x97siai bei didelis senas ir labai apleistas parkas, kuriame b\xc5\xabta parterio su g\xc4\x97lynu ir dviej\xc5\xb3 tvenkini\xc5\xb3._NEWLINE_R\xc5\xabmai galutinai sunyko ir virto griuv\xc4\x97siais XX a. devintajame de\xc5\xa1imtmetyje, kai buvo i\xc5\xa1keldinti juose gyven\xc4\x99 \xc5\xbemon\xc4\x97s ir nupl\xc4\x97\xc5\xa1tas pastato stogas._NEWLINE_\xc5\xa0iuo metu i\xc5\xa1lik\xc4\x99 tik dalis nesugriuvusios pietinio fasado sienos su frontonu, kurioje pastebimi istoristinio dekoro fragmentai. Pirmajame auk\xc5\xa1te dominavo neogotikin\xc4\x97s arkos, o antrasis auk\xc5\xa1tas buvo puo\xc5\xa1tas dor\xc4\x97ninio orderio puskolon\xc4\x97mis, vietomis suporuotomis.'